ઇન્કમટેક્ષ વિભાગના સૂત્રોએ જણાવ્યું હતું કે, કેન્દ્ર સરકારના નોટીફિકેશન મુજબ અમે બિટકોઈનના રોકાણકારો સામે પગલાં લેવા સજ્જ છીએ. હાલમાં ગુજરાતમાં 100 એવી વ્યક્તિની યાદી તૈયાર કરવામાં આવી છે, જેમણે બિટકોઈનમાં મોટાપાયે રોકાણ કર્યું હોય. આ 100 વ્યક્તિએ અલગ અલગ ક્રિપ્ટો કરન્સીમાં 1000 કરોડનું રોકાણ કર્યું હોવાનું ધ્યાને આવ્યું છે. ગુજરાતમાં 2000 કરોડથી વધારેનું રોકાણ ડિજીટલ કરન્સીમાં થયું છે અને અન્ય રોકાણકારોની માહિતી પણ મેળવાઈ રહી છે.